Αλίκη Νέβιλ

Η **Αλίκη Νέβιλ, βαρόνη του Φιτσχιού**, αγγλ.: *Alice Neville, Baroness FitzHugh* (1430 – μετά τις 22 Νοεμβρίου 1503) σύζυγος του Χένρι Φιτσχιού, 5ου βαρόνου του Φιτσχιού ήταν τρίτη κόρη του Ριχάρδου Νέβιλ, 5ου κόμη του Σόλσμπερι και της Αλίκης Μόνταγκιου, 5ης κόμισσας του Σόλσμπερι. Η Αλίκη Νέβιλ ήταν η προγιαγιά της βασίλισσας Αικατερίνης Παρ και η αδελφή του Ριχάρδου Νέβιλ, 16ου κόμητος του Γουόρικ του *"Παραγωγού βασιλέων"*.

## Οικογενειακή καταγωγή
Η οικογένεια της Αλίκης ήταν μια από τις ισχυρότερες οικογένειες του Αγγλικού βορρά με μεγάλη στρατιωτική παράδοση και υπηρεσίες στους βασιλείς που την συνέχισε ο αδελφός της Ριχάρδος Νέβιλ, 16ος κόμης του Γουόρικ.
Ο πατέρας της ήταν δισέγγονος του Εδουάρδου Γ΄ της Αγγλίας μέσω της μητέρας του Ιωάννας Μπωφόρ που ήταν κόρη του Ιωάννη της Γάνδης τρίτου γιου του Εδουάρδου Γ΄ και της τρίτης συζύγου του και πρώην ερωμένης του Αικατερίνης Σουίνφορντ. Η μητέρα της ήταν μοναδικό παιδί και διάδοχος του Θωμά Μόντακιουτ, 4ου κόμη του Σόλσμπερι και της πρώτης συζύγου του Ελεονώρας Χόλλαντ. Ο αδελφός της Ριχάρδος Νέβιλ, 16ος κόμης του Γουόρικ ήταν ο πλουσιότερος και ισχυρότερος άντρας της Αγγλίας και ένας από τους πρωταγωνιστές στον Πόλεμο των Ρόδων. Η θεία της Σεσίλ Νέβιλ, δούκισσα της Υόρκης μητέρα των βασιλέων Εδουάρδου Δ΄ της Αγγλίας και του Ριχάρδου Γ΄ της Αγγλίας ήταν άλλη μια κυρίαρχη μορφή στις συγκρούσεις που είχαν ξεσπάσει στον Οίκο της Υόρκης στα τέλη του 15ου αιώνα. Τα άλλα αδέλφια της Αλίκης ήταν : η Σεσίλ Νέβιλ, δούκισσα του Γουόρικ o Ιωάννης Νέβιλ, 1ος μαρκήσιος του Μόνταγκιου, o αρχιεπίσκοπος Τζωρτζ Νέβιλ, η Αικατερίνη Νέβιλ, βαρόνη του Χέιστινγκς και ο Θωμάς Νέβιλ.

Οι ανιψιές της βαρόνης του Φιτσχιού ήταν: η Ισαβέλλα Νέβιλ, δούκισσα του Κλάρενς που παντρεύτηκε τον αδελφό του Εδουάρδου Δ΄ Γεώργιο Πλανταγενέτη, 1ο δούκα του Κλάρενς και η Άννα Νέβιλ. Η Άννα Νέβιλ παντρεύτηκε σε πρώτο γάμο τον Εδουάρδο του Ουεστμίνστερ γιο και διάδοχο του Ερρίκου ΣΤ΄ της Αγγλίας και της Μαργαρίτας του Ανζού, μετά τον πρόωρο θάνατο του σε μάχη σε ηλικία 17 ετών παντρεύτηκε σε δεύτερο γάμο τον Ριχάρδο του Γκλόστερ που ανέβηκε στον θρόνο ως Ριχάρδος Γ΄ της Αγγλίας.

## Κυρία σε συνοδεία βασίλισσας
thumb|right|250px|Το ''κάστρο του Ράβενσγουορθ'' κατοικία του συζύγου της Αλίκης Νέβιλ λόρδου του Φιτσχιού
Η λαίδη Αλίκη ήταν πολύ στενά συνδεδεμένη με την ανιψιά της Άννα Νέβιλ και έγινε φανατική οπαδός του συζύγου της Ριχάρδου Γ΄ την εποχή που ήταν κηδεμόνας και διεκδικούσε τον θρόνο της Αγγλίας. Όταν ανέβηκε στον θρόνο ως Ριχάρδος Γ΄ (1483) η Αλίκη και η κόρη της Ελισάβετ διορίστηκαν στην συνοδεία της βασίλισσας. Ο Ριχάρδος Γ΄ έκανε στην ίδια και την κόρη της πλούσια δώρα όπως το ακριβότερο ύφασμα για να κατασκευάσει τα φορέματα της. Στην στέψη του 1483 η Αλίκη και η Ελισάβετ ήταν οι δυο από τις επτά κυρίες που βρέθηκαν πίσω από την βασίλισσα. Η οικογενειακή παράδοση της *"κυρίας σε συνοδεία"* για τις βασίλισσες συνεχίστηκε και με τις απογόνους της Αλίκης Νέβιλ, η δισέγγονη της Αικατερίνη Παρ υπηρέτησε τις υπόλοιπες έξι συζύγους του Ερρίκου Η΄ της Αγγλίας.

Η λαίδη Φιτσχιού είχε τον ίδιο εκρηκτικό χαρακτήρα με τον αδελφό της κόμη του Γουόρικ. Ο σύζυγος της υποκίνησε εξέγερση στα βόρεια εναντίον του Εδουάρδου Δ΄ (1470) και επέτρεψε στον κόμη του Γουόρικ να δραπετεύσει με ασφάλεια, τα ισχυρά χτυπήματα στην συνέχεια προκλήθηκαν από την Αλίκη που οι ικανότητες της ήταν πολύ μεγαλύτερες από αυτές του συζύγου της. Μετά τον θάνατο του λόρδου Φιτσχιού η σύζυγος του μαζί με τα παιδιά της Ριχάρδο, Ρογήρο, Εδουάρδο, Θωμά και Ελισάβετ συναντήθηκαν στο *Κόμπους Κρίστι* της Γιορκ.

## Οικογένεια
Η Αλίκη Νέβιλ μαζί με τον σύζυγό της Χένρι ΦιτςΧιού απέκτησαν:
* 6ος βαρόνος ΦιτςΧιού, νυμφεύθηκε την Ελισάβετ Μπουργκ κόρη του Θωμά Μπουργκ του Γκαίνσμπορω, ο γιος τους Γεώργιος κληρονόμησε την βαρονία του ΦιτςΧιού αλλά μετά τον θάνατο του (1513) η βαρονία έπεσε σε απραξία ανάμεσα στην θεία του Αλίκη και τον ανιψιό της Θωμά Παρ γιο της άλλης θείας της Ελισάβετ.
* Γεώργιος ΦιτςΧιού, ιερέας του Λίνκολν (1483 - 1505).
* Αλίκη ΦιτσςΧιού, παντρεύτηκε τον Σερ Τζων Φάινς, γιο του Σερ Τζων Φάινς και της Ιωάννας Ντάκρε, 7ης βαρόνης του Ντάκρε.
* Ελισάβετ ΦιτςΧιού, παντρεύτηκε σε πρώτο γάμο τον Γουλιέλμο Παρ, 1ο βαρόνο του Κένταλ και σε δεύτερο γάμο τον Νίκολας Βω. Με τον πρώτο της σύζυγο έκανε:
** Θωμάς Παρ, αυλικός. Νυμφεύτηκε τη Μωντ Γκρην.
*** Αικατερίνη Παρ, παντρεύτηκε τον Ερρίκο Η΄ της Αγγλίας ως η 6η σύζυγός του.
* Άννα, σύζυγος του Φραγκίσκου Λόβελ, πρώτου υποκόμη του Λόβελ.
* Μάρτζερυ, παντρεύτηκε τον Σερ Μάρμαντιουκ Κόνσταμπλ.
* Ιωάννα, μοναχή.
* Εδουάρδος ΦιτςΧιού.
* Θωμάς Φιτσχιού.
* Ιωάννης ΦιτςΧιού.
* Ελεονώρα ΦιτςΧιού.

## Πρόγονοι

## Παραπομπές


## Πηγές
*Charles Mosley, editor, Burke's Peerage and Baronetage, 106th edition, 2 volumes (Crans, Switzerland: Burke's Peerage (Genealogical Books) Ltd, 1999)
*David Baldwin. The Kingmaker's Sisters: Six Powerful Women in the Wars of the Roses, History Press, 1 August 2009.
*Douglas Richardson, Plantagenet Ancestry (Baltimore, Maryland, U.S.A.: Genealogical Publishing Company, 2004)
*Lee, Sidney, ed. (1894). "Neville, Richard (1400-1460)". Dictionary of National Biography
*Linda Porter. Katherine the Queen; The Remarkable Life of Katherine Parr, the Last Wife of Henry VIII. Macmillan, 2010.
*Susan James. Catherine Parr: Henry VIII's Last Love. The History Press; 1st Ed. edition (1 January 2009)
*The Kingmaker's Sisters: Six Powerful Women in the Wars of the Roses by David Baldwin

Κατηγορία:Οικογένεια Νέβιλ
Κατηγορία:Αγγλίδες βαρώνισσες